1. ΒΑΣΙΛΙΚΟΝ ΔΙΑΤΑΓΜΑ υπ’ αριθ.509  15 Αυγ./13 Σεπτ.1963 (ΦΕΚ Α΄144)  Περί τεχνικής εκμεταλλεύσεως ξένων μεταφορικών  πολιτικών αεροσκαφών.  ΄Εχοντες υπ’ όψιν:  1.Τας διατάξεις του άρθρ.9 Νόμ.5017/31 «περί  Πολιτικής Αεροπορίας».  2.Τας διατάξεις της κυρωθείσης δια του Νόμ.211/47  Συμβάσεως «περί Διεθνούς Πολιτικής Αεροπορίας».  3.Την υπ’ αριθ.418/63 γνωμοδότησιν του Συμβουλίου  της Επικρατείας, προτάσει του Ημετέρου επί των  Συγκοινωνιών Υπουργού, απεφασίσαμεν και διατάσσομεν:  Εφαρμογή-Γενικαί Διατάξεις  ΄Αρθρ.1.-«1.1.Οι διατάξεις του παρόντος εφαρμόζονται  υποχρεωτικά από κάθε ξένο αεροπορικό μεταφορέα, που  έχει εγκριθεί σαν τέτοιος από τη χώρα στην οποία έχει την  έδρα της επιχείρησής του και κατέχει, αρμόδια, από αυτήν  άδεια τεχνικής εκμετάλλευσης μεταφορικών αεροσκαφών  για να εκτελεί, μέσω προς και από Ελλάδα, τακτικές ή  έκτακτες, ή έκτακτες επί ναυλώσει διεθνείς πτήσεις  μεταφοράς.  1.2.Η χρησιμοποίηση κάθε μεταφορικού πολιτικού  αεροσκάφους θα πρέπει να έχει εγκριθεί για το σκοπό  αυτό, από τη χώρα που χορήγησε την ανωτέρω άδεια και  να γίνεται σύμφωνα με τους ειδικούς όρους τεχνικής  εκμετάλλευσης που αυτή έχει καθορίσει και εγκρίνει.  1.3.Ως μεταφορά, κατά την έννοια της παραπάνω  παρ.1.1., νοείται η μεταφορά επιβατών, ταχυδρομείου ή  φορτίου».  Το άρθρ.1 αντικαταστάθηκε ως άνω από το άρθρο  μόνο Π.Δ.563/10 Οκτ.-27 Νοεμ.1985 (ΦΕΚ Α΄ 199),  Διόρθ. Σφάλμ. στο ΦΕΚ Α΄5/22 Ιαν.1986.  Πτήσεις εντός του Ελληνικού αεροπορικού χώρου  ΄Αρθρ.2.-2.1.Η εντός του Ελληνικού αεροπορικού  χώρου πτήσις παντός αεροσκάφους, ως τούτο ειδικώτερον  καθορίζεται δια της παρ.1.1. του άρθρ.1 του παρόντος,  επιτρέπεται μόνον εφ’ όσον τούτο συμμορφούται προς  τους εκάστοτε ειδικούς όρους τεχνικής  εκμεταλλεύσεως ξένων πολιτικών αεροσκαφών  τους εκδιδομένους παρά της Υπηρεσίας Πολιτικής  Αεροπορίας (Υ.Π.Α.) του Υπουργείου  Συγκοινωνιών.    2.2.Οι ειδικοί όροι περί ων η προηγουμένη  παράγραφος, περιλαμβάνουν ιδία:  2.2.1.Αεροπορικάς οδούς.  2.2.2.Αερολιμένας ή αεροδρόμια προσγειώσεως  και απογειώσεως.  2.2.3.Αερολιμένας ή αεροδρόμια εναλλαγής.  2.2.4.Κανόνας και διαδικασίας πτήσεως.  2.2.5.Διαδικασίας εναερίου κυκλοφορίας.  2.3.Πόντες ή τινές των ειδικών όρων δύνανται να  εμπεριέχωνται εις το Εγχειρίδιον Αεροναυτικών  Πληροφοριών.  Σήματα αεροσκαφών  ΄Αρθρ.3.-3.1.Απαγορεύεται εντός του Ελληνικού  αεροπορικού χώρου κίνησις παντός ξένου αεροσκάφους  εφ’ όσον δεν φέρει τούτο τα σήματα εθνικότητος και  εγγραφής εις τα μητρώα του Κράτους εις ο ανήκει.  3.2.Η θέσις εις ην φέρονται τα σήματα της  προηγουμένης παραγράφου, αι διαστάσεις και αι λοιπαί  τεχνικαί προδιαγραφαί καθορίζονται εκάστοτε δια  Παραρτήματος της Συμβάσεως «περί Διεθνούς Πολιτικής  Αεροπορίας».  Πιστοποιητικά φερόμενα επί του αεροσκάφους  ΄Αρθρ.4.-4.1.Παν ξένον πολιτικόν αεροσκάφος  υποχρεούται όπως φέρη τα υπό της Συμβάσεως «Περί  Διεθνούς Πολιτικής Αεροπορίας» προβλεπόμενα έγγραφα.  4.2.Εις τα συνοδεύοντα το αεροσκάφος πιστοποιητικά,  δέον να περιλαμβάνωνται:  4.2.1.Το πιστοποιητικόν εγγραφής εις Μητρώον  αεροσκαφών.  4.2.2.Το πιστοποιητικόν πτητικής ικανότητος.  4.2.3.Τα πτυχία των μελών του πληρώματος πτήσεως.  4.3.Τα πιστοποιητικά της προηγουμένης παραγράφου  δύνανται να έχωσιν εκδοθή, αναγνωρισθή ή εξομοιωθή υπό  του Κράτους εθνικότητος του αεροσκάφους.  4.4.Τα   πιστοποιητικά    τηρούνται    κατά    την  (Αντί για τη σελ.675) Σελ.675(α)  Τεύχος Θ13-Σελ.125  Τεχνική εκμετάλλευση αεροσκαφών 38.Ξ.α.1  υπό του Κράτους εθνικότητος του αεροσκάφους  σχετικώς εφαρμοζομένην διαδικασίαν.  4.5.Η επίδειξις εις πάσαν αρμοδίως γενομένην  ζήτησιν των ως είρηται πιστοποιητικών τυγχάνει  υποχρεωτική.  4.6.Τα πτυχία μελών πληρώματος πτήσεως, περί  ων το εδάφ.4.2.3.της παρ.4.2.του παρόντος άρθρου,  δέον να έχωσιν εκδοθή, αναγνωρισθή και  εξομοιωθή παρά του Κράτους εθνικότητος του  αεροσκάφους.  4.6.1.Εκτός του αεροπορικού πτυχίου, έκαστον  μέλος πληρώματος δέον να τυγχάνει εφωδιασμένον  δια βεβαιώσεως φερομένης επί του πτυχίου ή και  ανεξαρτήτου, δι’ ης το Κράτος εθνικότητος του  αεροσκάφους να βεβαιοί, ότι το εν λόγω μέλος έχει  ικανότητα ενασκήσεως των εκ του πτυχίου  απορρεόντων δικαιωμάτων και επί του  συγκεκριμένου τύπου αεροσκάφους.  Τεχνικός έλεγχος  ΄Αρθρ.5.-5.1.Οσάκις, κατά την κρίσιν της  Υ.Π.Α., υπάρχουν ενδείξεις δικαιολογούσαι  αμφιβολίας ως προς την πτητικήν ικανότητα ξένου  αεροσκάφους, η Υ.Π.Α. υποβάλλει τούτο εις  τεχνικόν έλεγχον.  5.2.Η έκτασις και η διαδικασία του τεχνικού  ελέγχου καθορίζονται υπό της Υ.Π.Α.  5.3.Η Υ.Π.Α. δύναται να εμποδίση την  αναχώρησιν παντός ξένου αεροσκάφους εφ’ όσον  ήθελον διαπιστωθή βλάβαι ή ζημίαι επηρεάζουσαι,  κατά την κρίσιν της, την πτητικήν ικανότητα του  αεροσκάφους.  Βάρος αεροσκάφους  ΄Αρθρ.6.-6.1.Εις ουδέν αεροσκάφος επιτρέπεται η  πτήσις εντός του Ελληνικού αεροπορικού χώρου  εφ’ όσον δεν συμμορφούται από πλευράς βάρους,  προς τους περιορισμούς τους αναφερομένους εις το  μέγιστον βάρος το εγκεκριμένον, είτε υπό του  Κράτους κατασκευής του αεροσκάφους, δια τον  συγκεκριμένον τύπον και κατηγορίαν τούτου, είτε  υπό της Υ.Π.Α.  Σελ.676(α)  Τεύχος Θ13-Σελ.126  Ραδιοσυσκευαί  ΄Αρθρ.7.-7.1.Πάντα τα ξένης εθνικότητος  αεροσκάφη τα εκτελούντα πτήσεις εντός του  Ελληνικού αεροπορικού χώρου δέον, όπως φέρουν  τον απαραίτητον τηλεπικοινωνιακόν και  ραδιοναυτιλιακόν εξοπλισμόν, ίνα:  7.1.1.Εξασφαλίζεται η εκτέλεσις ναυτιλίας τη  βοηθεία και συνδρομή των ραδιοβοηθημάτων των  υπαρχόντων κατά μήκος ή εκατέρωθεν των  αεροπορικών οδών επί των οποίων πρόκειται να  εκτελεσθή η πτήσις.  7.1.2.Επιτυγχάνεται η διατήρησις ικανοποιητικής  αμφιφόρου επικοινωνίας μετά των αεροναυτικών  σταθμών εδάφους των υπαρχόντων κατά μήκος ή  εκατέρωθεν των αυτών αεροπορικών οδών.  Εναέριος κυκλοφορία  ΄Αρθρ.8.-8.1.Παν ξένον αεροσκάφος ιπτάμενον  εντός του Ελληνικού αεροπορικού χώρου δέον,  όπως συμμορφούται επακριβώς προς τας εκάστοτε  εν ισχύϊ διατάξεις περί εναερίου κυκλοφορίας και  τας εις τας αεροναυτικάς εκδόσεις της Υ.Π.Α  διαλαμβανομένας ειδικάς διατάξεις και διαδικασίας.  8.2.Ο Κυβερνήτης και οι χειρισταί των περί ων η  προηγουμένη παράγραφος αεροσκαφών, δέον όπως  γνωρίζωσι:  8.2.1.Τους εν ισχύϊ κανονισμούς εναερίου  κυκλοφορίας.  8.2.2.Τα χρησιμοποιούμενα ραδιοναυτιλιακά  βοηθήματα.  8.2.3.Τα μέσα αεροναυτικών τηλεπικοινωνιών.  8.2.4.Τας διαδικασίας πτήσεως.  8.3.Πας αερομεταφορεύς ή εκμεταλλευόμενος,  υπό τας προϋποθέσεις της παρ.1.1. του άρθρ.1 του  παρόντος, υποχρεούται εις καθιέρωσιν και  εφαρμογήν μεθόδου, δι’ ης θα βεβαιούται:  8.3.1.΄Οτι έκαστος των χειριστών του τυγχάνει  γνώστης των κανόνων και διαδικασιών, περί ων η  προηγουμένη παρ.8.2, και  8.3.2.΄Οτι τηρουμένων των ανωτέρω, τυγχάνουν  ικανοί όπως εκτελέσωσιν εν ασφαλεία πτήσιν εντός  του Ελληνικού αεροπορικού χώρου.  Η ισχύς του παρόντος άρχεται από της  δημοσιεύσεώς του εις την Εφημερίδα της  Κυβερνήσεως.  38.Ξ.α.1 Τεχνική εκμετάλλευση αεροσκαφών  